Valon lapsi - Tirlittania
Channel: Marja Ahola
Date: 13/07/2021

Valon lapsi

Lapseni,
kun sinä synnyit,
oli täysikuu

Ja se kuu valaisi meidät ensimmäisenä yönäsi
- niin kaunis ja hento pieni lapsi -
ei yhtään samanlaista maailmankaikkeudessa
ja minä olin vielä niin nuori ja osaamaton

Mitä historiaa kannoitkaan
pienillä hartioillasi
mitä loistavaa kultaista tietä
mitä korjatun viljan kultaista siiloa
millaista rakkauden tietä

Sinä tulit
elämän lahja
ristiriitaiseen yön ja päivän ikuiseen kiistaan
niin viaton sitä kiistaa selvittämään

Syysmyrsky
rakkaudenpolku
tuulien taistelu sinussa lapseni
voi kun olisin voinut lahjoittaa sinulle rauhallisemman sielun
mutta sinä sait tuulisen
palavan
taistelijan sielun

Joka kantaa aidon etsijän valoa
Valon lapsi
Täysikuun lapsi,
ihmeiden kantaja.

#Tirlittania @MarjaLakka @Aikataikuri
Video: @askafnanhan
Koko kirjan voi tilata täältä https://www.bod.fi/kirjakauppa/tirlittania-marja-lakka-9789523395749 #BOD e-kirjana tai paperimuodossa tai minullakin on niitä vielä muutamia marja@gimara.fi

Tsekkaa myös Instagram https://www.instagram.com/marja_lakka/